Diari Oficial de la Generalitat Valenciana


Sumari del DOGV 6115, del 02-10-2009 (2009/11821)

Informació pública del Programa d'Actuació Integrada per al Desenvolupament de la Unitat d'Execució Músic Chapí, presentat per l'Agrupació d'Interés Urbanístic Músic Chapí.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6115

Data del DOGV
:   02-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11870


Data del document
:   11-09-2009

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * pla d'urbanisme
    * administració local

Informació pública del Programa d'Actuació Integrada per al Desenvolupament de la Unitat d'Execució Músic Chapí, presentat per l'Agrupació d'Interés Urbanístic Músic Chapí. [2009/11129]  
El Ple de l'Ajuntament, en sessió ordinària celebrada en data 31 de juliol de 2009, va adoptar l'acord següent:  
«Vista la Sentència número 468, de 24 d'abril de 2009, de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, mitjançant la qual s'estima el recurs núm. 976/2006, plantejat per Juan, Manuel i María del Carmen Ortega Rodríguez i José Ortega Chuliá, contra l'acord del Ple de l'Ajuntament de València, de data 29 de desembre de 2003, pel qual s'aprova el Programa d'Actuació Integrada per al Desenvolupament de la Unitat d'Execució Músic Chapí, i s'ordena que se sotmeta a informació pública l'alternativa tècnica proposada per l'Agrupació d'Interés Urbanístic Músic Chapí, així com l'informe que antecedix emés per la Secció de Programes d'Actuació Integrada, i amb el dictamen de la Comissió Informativa d'Habitatge, Grans Projectes i Urbanisme, s'acorda:  
Primer. Retrotraure la tramitació de l'expedient relatiu a l'aprovació del Programa d'Actuació Integrada per al Desenvolupament de la Unitat d'Execució Músic Chapí, al dia immediatament posterior a la presentació de la seua alternativa tècnica per part de l'Agrupació d'Interés Urbanístic Músic Chapí.  
Segon. Sotmetre a informació pública, pel termini de 20 dies hàbils, comptats a partir de la publicació del corresponent anunci en el Diari Oficial de la Comunitat Valenciana, havent d'haver publicat simultàniament o amb anterioritat en un diari no oficial d'àmplia difusió a la localitat, i amb la remissió prèvia del corresponent avís als titulars cadastrals afectats per l'actuació, l'alternativa tècnica presentada per l'Agrupació d'Interés Urbanístic Músic Chapí, comprensiva de memòria, pla de reforma interior de millora, homologació sectorial declarativa i projecte d'urbanització; tot això als efectes que disposa l'article 46 de la Llei 6/1994, de 15 de novembre, de la Generalitat, Reguladora de l'Activitat Urbanística.  
Tercer. Així mateix, haurà de publicar-se en el Butlletí Oficial de la Província de València, als efectes establits en l'apartat segon del present acord.  
La publicació del present acord val d'anunci als afectats desconeguts o a aquells la direcció dels quals no constara o constara erròniament en la base de dades cadastrals, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; es fa constar que, a estos efectes, no figura en la base de dades cadastrals el propietari de la parcel·la amb referència 6798005, i se'n desconeix igualment el domicili a l'efecte de notificacions.  
Quart. Notifiqueu el present acord als titulars cadastrals afectats per l'actuació, als interessats, al Servei d'Assessorament Urbanístic, al de Gestió Urbanística i a l'Assessoria Jurídica Municipal.»  
Cosa que es comunica als efectes pertinents; es fa saber que contra l'acte anteriorment transcrit no és possible la interposició de recurs administratiu ni contenciós administratiu per tractar-se d'un acte d'execució de sentència ferma i s'han de promoure totes les actuacions o els incidents que s'estimen pertinents davant del propi òrgan judicial.  
València, 11 de setembre de 2009.- El secretari: Pedro García Rabasa.